
Определение №20/20.06.2022 по нак. д. №1109/2021 на ВКС, НК, I н.о., докладвано от съдия Татяна Грозданова
 


	
	О П Р Е Д Е Л Е Н И Е	
		
	№ -	
		
	гр.София, 20 юни 2022 година	
		
	В ИМЕТО НА НАРОДА	
		
	ВЪРХОВНИЯТ КАСАЦИОНЕН СЪД НА РЕПУБЛИКА БЪЛГАРИЯ, първо наказателно отделение, в закрито съдебно заседание на двадесети юни две хиляди двадесет и втора година, в състав:	
		
	 ПРЕДСЕДАТЕЛ: РУЖЕНА КЕРАНОВА	
		
	 ЧЛЕНОВЕ: ЕЛЕНА КАРАКАШЕВА	
		
	 ТАТЯНА ГРОЗДАНОВА	
		
	при секретаря 	
		
	като изслуша докладваното от съдия Грозданова наказателно дело № 1109/2021 година описа на ВКС, за да се произнесе, взе предвид следното:	
		
	След приключване на съдебното заседание на 17.06.2022 година, ВКС констатира, че вещите лица д-р Г. С. М., д-р П. Г. П. и д-р К. Н. Я., изготвили заключението СМЕ по писмени данни № №617/19 година, находящо се по внохд №272/19 г., са лекари в УМБАЛ Бургас, поради което разпитът им по реда на чл. 149, ал. 8 НПК чрез видеоконференция, насрочен за 21.09.2022 година от 11.00 часа, следва да се осъществи чрез използване на техническото оборудване за това в АС София и Апелативен съд – Бургас, вместо Апелативен съд – Варна.	
		
	По изложените съображения Върховният касационен съд, първо наказателно отделение 	
		
	ОПРЕДЕЛИ: 	
		
	РАЗПИТЪТ на вещите лица д-р Г. С. М., д-р П. Г. П. и д-р К. Н. Я., изготвили заключението СМЕ по писмени данни № 617/19 година, находящо се по внохд №272/19 г., насрочен по реда на чл. 149, ал. 8 НПК за 21.09.2022 година от 11.00 часа, да се проведе чрез видеоконференция пред АС Бургас.	
		
	Да се призоват вещите лица за явяване на посочената дата и час пред АС Бургас.	
		
	Да се уведомят подс. М. и защитникът му - адв. К., за промяната на съда, пред който ще се проведе разпита на вещите лица чрез видеоконференция.	
		
	Препис от определението за насрочване на разпита на вещите лица чрез видеоконференция за 21.09.2022 година от 11.00 часа да се изпрати на АС София и АС Бургас с цел техническото му обезпечаване, включително и за осигуряването на съдия от АС Бургас, който да извърши проверката на самоличността на призованите вещи лица.	
		
	 ПРЕДСЕДАТЕЛ:	
		
	 1.	
		
	 2.	

